b"\n_START_ARTICLE_\nLuc Deleu\n_START_SECTION_\nBiografia\n_START_PARAGRAPH_\nTitulat el 1969 per l\xe2\x80\x99Institut d\xe2\x80\x99Arquitectura Saint-Luc de Brussel\xc2\xb7les organitza ja l\xe2\x80\x99any seg\xc3\xbcent una exposici\xc3\xb3 titulada \xe2\x80\x9cLes Adieux de Luc Deleu \xc3\xa0 l\xe2\x80\x99architecture\xe2\x80\x9d . El 1970 funda el gabinet TOP Office,  a partir de la idea que t\xc3\xa9 de quin ha de ser l\xe2\x80\x99\xc3\xbas de l\xe2\x80\x99arquitectura i l'urbanisme a l\xe2\x80\x99\xc3\xa8poca moderna. Els seus projectes ut\xc3\xb2pics posen \xc3\xa8mfasis en la utilitzaci\xc3\xb3 de l\xe2\x80\x99espai urb\xc3\xa0 de forma m\xc3\xa9s eficient i intensiva de la que s\xe2\x80\x99ha dut a terme fins ara. El 1980 va  \xe2\x80\x9cOrban Planning Manifest\xe2\x80\x9d, en el qual per primera vegada, es parla de les responsabilitats que t\xc3\xa9 l\xe2\x80\x99arquitectura i la construcci\xc3\xb3 a escala global.\n_START_SECTION_\nT.O.P Office\n_START_PARAGRAPH_\nEl 1970, Luc Deleu i la seva esposa Laurette Gillemot, van fundar T.O.P Office, un estudi d\xe2\x80\x99urbanisme i arquitectura que desenvolupa les seves idees a trav\xc3\xa9s d\xe2\x80\x99exposicions i una participaci\xc3\xb3 provocadora en els concursos p\xc3\xbablics d\xe2\x80\x99arquitectura. _NEWLINE_La motivaci\xc3\xb3 i l\xe2\x80\x99objectiu de l\xe2\x80\x99estudi era q\xc3\xbcestionar la posici\xc3\xb3 i el deure de l\xe2\x80\x99arquitectura i el disseny urb\xc3\xa0 en la societat actual. Amb freq\xc3\xbc\xc3\xa8ncia proper a l\xe2\x80\x99art conceptual, el conjunt del treball de Luc Deleu, est\xc3\xa0, doncs, concebut com una reflexi\xc3\xb3 pol\xc3\xa8mica i ir\xc3\xb2nica sobre l\xe2\x80\x99estatus, la funci\xc3\xb3 i la pr\xc3\xa0ctica de l\xe2\x80\x99arquitectura contempor\xc3\xa0nia. Aix\xc3\xad doncs es va crear amb la convicci\xc3\xb3 que seria millor reduir l\xe2\x80\x99impacte espacial de la construcci\xc3\xb3. _NEWLINE_Els primers treballs van anar lligats a la convicci\xc3\xb3 que l\xe2\x80\x99evoluci\xc3\xb3 dels mitjans de comunicaci\xc3\xb3 permetria el renaixement d\xe2\x80\x99una vida m\xc3\xa9s n\xc3\xb2mada, aix\xc3\xad que van intentar trencar amb la immobilitat dels b\xc3\xa9ns i el privilegi exclusiu de la construcci\xc3\xb3 com la vida i allotjament del treball. Del 1972 al 1980, van realitzar diverses propostes, imaginant des d\xe2\x80\x99una perspectiva ecol\xc3\xb2gica la planificaci\xc3\xb3 urbana, com un \xe2\x80\x9cavant la lettre\xe2\x80\x9d de la sostenibilitat. El 1980 aquests punts de vista van quedar cristal\xc2\xb7litzats al \xe2\x80\x9cOrban Planning Manifest\xe2\x80\x9d, que fa refer\xc3\xa8ncia a les responsabilitats que t\xc3\xa9 l\xe2\x80\x99arquitectura i l\xe2\x80\x99Edificaci\xc3\xb3. El desenvolupament del concepte d\xe2\x80\x99orbanisme, aborda a una escala planet\xc3\xa0ria els problemes plantejats per l\xe2\x80\x99arquitectura i l\xe2\x80\x99ordenaci\xc3\xb3 del territori i anticipa problemes tan contemporanis com s\xc3\xb3n la contaminaci\xc3\xb3 ambiental, la superpoblaci\xc3\xb3 o el conflicte entre propietat privada i col\xc2\xb7lectiva._NEWLINE_L\xe2\x80\x99estudi va anar incorporant col\xc2\xb7laboradors. El 1977 s\xe2\x80\x99hi va incorporar Isabelle De Smet i Steven Van den Bergh. El 1980, va comen\xc3\xa7ar una s\xc3\xa8rie de treballs consagrats als problemes de percepci\xc3\xb3 i d\xe2\x80\x99escala, que es traduiran especialment en el projecte d\xe2\x80\x99edificis bessons id\xc3\xa8ntics que poden ser constru\xc3\xafts en vertical o en horitzontal, despla\xc3\xa7ant-se cap a les infraestructures.\n_START_SECTION_\nArquitectura amb contenidors\n_START_PARAGRAPH_\nLes propostes de T.O.P Office, no s\xc3\xb3n del tot convencionals, han estat mal vistes i criticades per el sector m\xc3\xa9s conservador de l\xe2\x80\x99art, per\xc3\xb2 tot i aix\xc3\xad  les estructures fetes amb contenidors han estat un esdeveniment internacional. Malgrat que molts el consideren un artista, Deleu afirma que \xc3\xa9s un arquitecte, ja que crea edificis, i construccions tan monumentals com  ponts,  torres, arcs de triomf o obeliscs  tot i fer-ho a partir d\xe2\x80\x99objectes tan banals com els contenidors, donant un gir a l\xe2\x80\x99arquitectura tradicional._NEWLINE_Deleu  treballa amb els contenidors com si es tractessin de peces de Lego, i afirma que s\xc3\xb3n un element ideal per a la construcci\xc3\xb3, tot i que inicialment nom\xc3\xa9s els utilitzava per les seves escultures, presentades a diverses exposicions. Com va dir ell mateix: \xe2\x80\x9cI think it\xe2\x80\x99s every architect\xe2\x80\x99s dream to build a city out of Lego. The Russian constructivists had the idea to use cranes to pile-up prefabricated units, and Archigram \xe2\x80\x93 a firm that was very important during my studies - also dreamt of that.\xe2\x80\x9d _NEWLINE_Amb aquests treballa a partir de contenidors, Deleu apel\xc2\xb7la a la globalitzaci\xc3\xb3, ja que es poden trobar a qualsevol lloc del m\xc3\xb3n. A la fira Internacional d\xe2\x80\x99Art Contemporani de Paris, va fer la construcci\xc3\xb3n minimalista \xe2\x80\x9cPorte Phi\xe2\x80\x9d, on els contenidors gaireb\xc3\xa9 imitaven l\xe2\x80\x99entrada barroca del Grand Palais, situada just davant. El 2005, va crear un pont temporani a Gorinchem, Pa\xc3\xafsos Baixos, col\xc2\xb7locant dos contenidors oberts sobre un canal.\n_START_SECTION_\nA Catalunya\n_START_PARAGRAPH_\nA Barcelona l'Espai 10 de la Fundaci\xc3\xb3 Joan Mir\xc3\xb3 va organtizar l'\xc3\xbanica intervenci\xc3\xb3 monumental que va treure a l'espai p\xc3\xbablic al llarg de la seva hist\xc3\xb2ria, i per a la qual es va comptar amb l'ajuda de l'arquitecta Beth Gal\xc3\xad. Deleu_NEWLINE_va construir un arc de triomf de quinze metres d'altura amb tres contenidors cedits per la Compa\xc3\xb1\xc3\xada Trasatl\xc3\xa1ntica Espa\xc3\xb1ola que es van fixar a terra amb quitr\xc3\xa0 per insistir en la mem\xc3\xb2ria dels modes de subjecci\xc3\xb3 en els vaixells._NEWLINE_Aquest arc, ef\xc3\xadmer, era una estructura sense funci\xc3\xb3, buidada de la sem\xc3\xa0ntica d'homenatge que acostuma a acompanyar aquests elements arquitect\xc3\xb2nics, cosa que es va subratllar gr\xc3\xa0cies al fet d'instal\xc2\xb7lar-la al costat de l'arc de triomf commemoratiu del 1888."